பால்பகா அஃறிணைப் படர்க்கைப் பண்புக்காரணக்குறி மரபுடைய ஒருமொழியாய், இயல்பு வழக்குள் இயனெறியுடையதாய், மூவெழுத்தானாய வெளிப்படைச் செந்தமிழ்ச் சிறப்பியற் சொல்லாய், உறுதிப்பயன்தரும் உயர்பொருட் பெயராய், வேற்றுமையுள் ஆக்கப்படு பொருட்கண் வந்த இரண்டாம் வேற்றுமைத் தொகைநிலைத் தழுவுதொடராய் வந்து, தன் வினைமுதல் வினையைத் தழீஇநின்றது. நன்மகனாகிய நீ - செய்பவன் அகக்கருவியாகிய நற்சிந்தை - முதற்கருவி புறக்கருவியாகிய கையும் பொருளும் - துணைக்கருவி கண்ணறை முதலோர் குழீஇய இடம் - நிலம் கொடை முதலியன - செயல் செய - நிகழ்காலம் அறம் - செய்பொருள்